Compatibility/hu

A MediaWiki igyekszik minél szélesebb körű kompatibilitást biztosítani jelenlegi és korábbi szoftverekkel, azonban a fejlesztés során növekvő kódmennyiség és a funkciók bővülése miatt a korábbi szoftverek nem támogathatóak a végtelenségig.

Ha szeretnél javaslatot tenni a kompatibilitással kapcsolatban, írj ki véleménykérést a Phabricatoron!



Szerverszoftverek
Ezek a szakaszok a MediaWiki futtatásához szükséges szoftverekről nyújtanak áttekintést.

PHP
A MediaWiki legutóbbi stabil kiadásához a PHP  vagy újabb verziójára van szükség.

A jövőbeli kiadások esetén lásd a lapot.

A HHVM támogatása a MediaWiki 1.34-ben megszűnt, így használata erősen ellenjavallt.

Adatbázis
A MediaWiki több adatbázis-kiszolgálóval is kompatibilis. A MySQL vagy MariaDB használata ajánlott.

Más adatbázisrendszer használata éles környezetben ellenjavallt. A kompatibilitás mértéke a MediaWiki különböző verzióiban eltérő, a talántól a stabilig változik. A MediaWiki tartalmaz adatbázis-absztrakciós réteget PostrgreSQL-hez és SQLite-hoz, amik általánosságban jól karban vannak tartva.

Frissítés
A MediaWiki 1.36 óta a közvetlen frissítés maximum a kettővel korábbi LTS kiadásról lehetséges. (Lásd: T259771.) A régebbi verziókról frissítést több lépcsőben kell végrehajtani. Ez azt jelenti, hogy ha az 1.23-as vagy korábbi verziókról szeretnél az 1.36-osra váltani, először az 1.27-es (vagy 1.35-ös) verzióra kell frissítened a verziócseréhez, majd onnan frissíthetsz az 1.36-osra.



Webszerver
A MediaWiki minden olyan szerverrel kompatibilis, amely képes a szükséges PHP-verzió futtatására. A legtöbbet használt és tesztelt az Apache, de az nginx is jó választás.



MediaWiki-kiterjesztések
Ha egy kiterjesztés megfelelően karban van tartva (ezen tényt az infobox tetején láthatod), a master ág vélhetően kompatibilis a MediaWiki master ágával. A régebbi MediaWiki-verziókkal kapcsolatos kompatibilitás ellenőrzésének módjai:


 * master (kulcs: master): a kiterjesztés master ága vélhetően kompatibilis a jelenlegi és régebbi MediaWiki-verziókkal is. A visszafelé való kompatibilitáshoz esetleg szükséges kerülő megoldások benne vannak a forráskódban.
 * kiadási ág (kulcs: rel): minden MediaWiki-kiadáshoz tartozik egy ága a kiterjesztésnek. Például a kiterjesztés ága kompatibilis a MediaWiki  verziójával.
 * hosszan támogatott kiadási ág (kulcs: ltsrel): a hosszan támogatott MediaWiki-verziókhoz (lásd az életciklus-irányelvet) tartozik egy ága a kiterjesztésnek. Például a kiterjesztés ága kompatibilis a MediaWiki  verziójával. Ha nem hosszan támogatott (LTS) MediaWiki-verziót használsz, akkor általában az előző LTS-verzióhoz kiadott ágat kell használnod. Például a MediaWiki 1.34 alatt ltsrel kiadású kiterjesztést használó wikik a kiterjesztés REL1_31 ágát telepíthetik. A kompatibilitás azonban nem garantált.

A infobox   mezőjében az adott kiterjesztés által használt irányelv van megadva. Az információ értelmezéséhez lásd a fentebb felsorolt kulcsokat.

Egyes kiterjesztések specifikus irányelvekkel rendelkeznek, például:
 * MediaWiki nyelvi kiterjesztéscsomag#Háttér

Böngészők


Általános információk
Az internetböngészők száma folyamatosan nő.

Így nincs lehetőség mindegyik tesztelésére és támogatására. A böngészőtámogatási gyakorlatunk nyomon követésére három támogatási szintet különböztetünk meg. Minden sor böngészők más kategóriáját jelenti.



Modern (A)
Ez a csoport (másként A-ként jelölve) jelenti a támogatás legmagasabb szintjét. A funkciók kihasználják ezen böngészők lehetőségeit, miközben a régebbiekkel is használható marad az oldal. Az A osztályba sorolt böngészőkben a szoftver minden funkciójának (adott esetben korlátozott formában, de) működnie kell.

A kategóriában lévő (alább listázott) böngészők ismertek és folyamatos tesztelés alatt állnak. Az ezekben felfedezett problémák javítása magas prioritással történik.



Alap (C)
Ez a csoport (másként C-vel jelölve) csak a MediaWiki alapfunkcióit támogatja. A HTTP-válaszaink kompatibilisek ezekkel a böngészőkkel (pl. a használt HTTP-funkcióknak, karakterkódolásoknak és képformátumoknak működniük kell). Front-end oldalról ez azt jelenti, hogy ezek a szoftverek is biztosítják az olvashatóságot és bizonyos szintű felhasználói interakciót, azonban a JavaScriptre támaszkodó lehetőségek nem érhetőek el.

Ezen böngészők némelyike nem kompatibilis a modern JavaScripttel (ES6), így a JS-szkriptek nem működnek. Ezeket az indítómodulban szereplő funkcióteszt azonosítja.



Ismeretlen (X)
Ebbe a csoportba (X kategória) tartozik minden más böngésző, például:


 * Böngészők vagy böngészőverziók, amelyek fejlesztése vagy támogatása megszűnt, és inkompatibilisek a modern szabványokkal; lehet, hogy ezeket a MediaWiki sem fogja támogatni.
 * Kevésbé ismert böngészők, amelyekre nem érné meg optimalizálni; az ezekkel kapcsolatos problémák alacsony prioritást élveznek.

A MediaWiki ezeket a modern (A kategória) tagjaival azonos módon kezeli, azaz feltételezett a kompatibilitás. Ennek számos előnye van:


 * A modern böngészők új vagy nem támogatott verziói a kompatibilitás tesztelésének hiányában ideiglenesen az X kategóriába sorolhatók. Ezek modernként való besorolása garantálja a megfelelő felhasználói élményt.
 * Az új és fejlődő böngészők megfelelő felhasználói élményt nyújthatnak.
 * A kevésbé népszerű böngészők (például Samsung Internet Browser, UC Browser, Vivaldi és Iceweasel) felhasználóit nem éri hátrány.

Gyakorlatilag a két csoport között az a különbség, hogy az X kategóriás böngészőket nem teszteljük.

Ezek a böngészők a teljes funkciókészletet megkapják, tehát a HTTP-, HTML-, CSS- és JavaScript-funkciók vagy kompatibilisek velük, vagy nem, és a C szintű böngészőknek szánt más intézkedések (pl. kompatibilitási CSS-szabályok újabb CSS-funkciókhoz) is vagy érintik őket, vagy nem. A JavaScript-támogatás meglétét a funkcióteszt és a user agent szűrője dönti el (lásd fentebb).



Böngészőtámogatási mátrix
Az itt felsorolt irányelvek és besorolások a MedaiWikire és kiterjesztéseire is érvényesek. A támogatási mátrix a szoftverre, az Alapítvány infrastruktúrájára és az azt követő kiterjesztésekre is vonatkozik. Az egyes kiterjesztések kompatibilitási elvei eltérőek lehetnek. Lásd még: böngészőhasználati statisztika

Mobil
A Wikimédia Alapítvány webfejlesztői a mobilfelületek (például ) és a mobilokra fejlesztett kiterjesztések (például ) esetén kevesebb eszközt támogatnak. A támogatási mátrix az analitikus felhasználói ügynök vezérlőpultjának adataiból származik. Az 5%-nál magasabb részesedéssel rendelkező böngészők a modern (A) kategóriába esnek. Az alapvető támogatás (C) az elmúlt 12 hónapban 0,1% feletti részesedéssel rendelkező szoftvereknél biztosított. Mobilkörnyezetben a B kategória biztosítására törekszünk. Itt változó, hogy működik-e a JavaScript, és nem tesztelünk az A osztálynál szokott módon, így a hibák javítása is alacsonyabb prioritást élvez. A modern mobilböngészők listája a fájlban található.

A fenti listában nem szereplő és régebbi böngészőket az alap (C) kategóriába soroljuk.



Lásd még

 * MediaWiki - compatibility error note (example)
 * HTTPS/Browser Recommendations
 * MediaWiki - compatibility error note (example)
 * HTTPS/Browser Recommendations